[{"text_idx": "#000000", "text": "La 15an de marto en Pekino, Xi Jinping, g\u0302enerala sekretario de la Centra Komitato de la Komunista Partio de C\u0302inio (KPC\u0302) kaj c\u0302ina prezidanto, c\u0302eestis la malferman ceremonion de la Dialogo de Altnivela Kunveno inter la KPC\u0302 kaj Mondaj Politikaj Partioj per videoligo kaj faris tonikan paroladon. Xi sisteme eksplikis la komprenon de la KPC\u0302 pri esplorserc\u0302o de la vojo al modernigo, respondis serion da \"demandoj de modernigo\" kaj unuafoje proponis la Tutmondan Civilizacian Iniciaton, liverante la c\u0302inan solvon al antau\u0306enigo de la monda modernigo kaj progresigo de la homa civilizacio."}, {"text_idx": "#000001", "text": "Realigi modernigon estas la universala serc\u0302o de la internacia komunumo. Pro diferencaj stadioj de disvolvig\u0302o kaj malsamaj historioj kaj kulturoj, landoj havas diversajn komprenojn pri modernigo. Nun, multaj defioj kaj krizoj estas interplektitaj kaj stakigitaj, kaj la moderniga procezo de homa socio denove trovig\u0302as c\u0302e la vojkrucig\u0302o de historio. Fronte al serio da pensigaj demandoj pri modernigo, \"kian modernigon ni vere bezonas, kaj kiel ni povas atingi modernigon?\", Xi profunde eksplikis siajn vidpunktojn kaj donis solvon, elmontrante politikan sag\u0302on kaj respondecon kiel estro de la plej granda politika partio de la mondo."}, {"text_idx": "#000002", "text": "Kiel respondi la \"demandon de modernigo\"? Xi prezentis kvinpunktan proponon: sekvi la koncepton \u201cpopolo la unua\u201d kaj emfazi orientig\u0302on de modernigo al la popolo; persisti en la principo de sendependeco kaj esplori diversecon de la vojo al modernigo; havi konscion pri novigado kaj konservi la dau\u0306rigeblecon de la moderniga procezo; disvolvi la spiriton \"peni por farig\u0302i pli forta kaj helpi aliajn\" kaj pliigi la universalecon de modernigaj atingoj; resti entreprenema kaj promesplena kaj certigi la firmecon de moderna gvidado. C\u0302i tiuj ampleksaj kaj sistemaj klarigoj montras la vojon al la homaro por antau\u0306enigo de la moderniga procezo."}, {"text_idx": "#000004", "text": "La internacia publiko opinias, ke la Tutmonda Civilizacia Iniciato estas plia grava koncepto, kiun C\u0302inio dedic\u0302as al la mondo, post la koncepto pri konstruado de la homa komunumo kun komuna estonteco, la Tutmonda Disvolva Iniciato kaj la Tutmonda Sekureca Iniciato."}]